**I ლიგა**

IV ტური, 08.05.2022

რედაქტორი: ანტონ ვაჭარაძე, ვაჟა გვარამია

ავტორები: უცხოენოვანი ავტორები (24)

1. იუკიო მისიმა აღწერდა ორ აზიელ პოლიტიკოსს, რომელთაც ურთიერთსაწინააღმდეგო შეხედულებები გააჩნდათ, თუმცა შემდეგ ეს პოლიტიკოსები დამოყვრდნენ (მათი ოჯახის წევრები დაქორწინდნენ). ყურადღება, შეკითხვა: რომელი ორი, ერთდაიგივე ასოზე დაწყებული სიტყვა გამოიყენა მისიმამ ამ ოჯახების დახასიათებისას?

პასუხი: ინი და იანი.

კომენტარი: ინი და იანი ურთიერთსაწინააღმდეგო - მამაკაცური და ქალური, ცნებებია, თუმცა მათ აქვთ საერთოც.

წყარო: 1. Ю. Мисима. Запретные удовольствия; <https://unotices.com/books-u/205538/49>

2. https://ru.wikipedia.org/wiki/Инь\_и\_ян

ავტორი: მაქსიმ მერზლიაკოვი

2. 1980-იანი წლების დასაწყისში, აშშ პრეზიდენტმა რონალ რეიგანმა, ინდიელ ეთნიკურ უმცირესობასთან წარმოებული პოლიტიკური გემბლინგის ფაგლებში, რეზერვაციებში ცხოვრების დონის ასამაღლებლად რიგი ნაბიჯები გადადგა. სტატიას აღნიშნულის შესახებ ერქვა „იქსების ბელადი“. ყურადღება, შეკითხვა: დაასახელეთ იქსი ორფუძიანი სიტყვით.

**პასუხი: ცალხელათა.**

**კომენტარი:** რეიგანი ახდენდა სათამაშო ბიზნესის სტიმულირებას რეზერვაციებში, რის შედეგადაც, დღესდღეობით ძალიან ბევრ კაზინოს ინდიელები ფლობენ. ამის წყალობით აშშ-მ ბევრი დაუმორჩილებელი ტომი მოათვინიერა. „ცალხელა ბანდიტი“ არის ყველაზე გავრცელებული სათამაშო აპარატების სახელწოდება.

**წყარო:** http://www.sostav.ru/articles/2005/09/29/mark290905/

**ავტორი:** ალექსანდრე ევტუშკოვი.

3. ერთ რომანში, არიზონის შტატის ქალაქ ფინიქსის მკვიდრი, გაჭიანურებულ ქარიშხალზე საუბრისას ახსენებს ერთ იტალიურ, ისტორიულ ქალაქს. ყურადღება, შეკითხვა: რომელს?

პასუხი: პომპეი.

ჩათვლა: ჰერკულანუმი.

კომენტარი: არიზონაში უდაბნოს სუბტროპიკული კლიმატია და აქ ხშირია ქვიშის ქარიშხლები. ფრაზა რომანიდან ასე ჟღერს: „იცით, რას გავს ეს? პომპეის. როდესაც ყველაფერი მორჩება, მტვრის ორმოცდაათფუტიანი შრის ქვეშ ვიქნებით ჩაფლულები“.

წყარო: Паоло Бачигалупи. Водяной нож. http://flibusta.is/b/440364/read

ავტორი: იური კოზმინი.

4. ყურადღება, იქსით შეცვლილია ორი სიტყვა:

რომანის გმირი, რომლის მოქმედებაც გასული საუკუნის 40-იანი წლების ბოლოს, კალიფორნიაში ვითარდება, იქსებს ადარებს გიგანტურ პტეროდაქტილებს. იქვე იგი ამბობს, რომ იქსები ის შინაური ცხოველებია, რომლებიც მას კარგად ცხოვრებაში ეხმარება. ყურადღება, შეკითხვა: დაასახელეთ 2007 წლის ფილმი, რომლის ერთ-ერთ პოსტერზეც ალმოდებული იქსია გამოსახული.

პასუხი: ნავთობი (There will be blood).

კომენტარი: 1940-იანი წლების მიწურულს კალიფორმიაში სანავთობო ბუმი იდგა და მრავალ ადამიანს ნავთობის ტუმბო საკუთარ ეზოში ჰქონდა დაყენებული, ისევე როგორც ფილმში „ნავთობი“, რომელმაც დენიელ დეი ლიუისს ოსკარი მოუტანა.

წყარო: 1. Р. Бредбери. Смерть – дело одинокое.

2. <https://goo.gl/XCEk6K>

3. <https://www.spectatornews.com/currents/2015/11/there-will-be-blood-in-review/>

ავტორი: იური კოზმინი.

5. ვინმე ნიტირენი, რომელიც მეცამეტე საუკუნის იაპონიაში ცხოვრობდა, ძალიან იღბლიანი ადამიანი იყო. ამბობენ, რომ სიკვდილმისჯილი ნიტირენი, ბოლო მომენტში, ჯალათის მიერ ცისკენ აღმართული ხმლის დაცემისგან გადაარჩინა იქსმა. ყურადღება, შეკითხვა: დაასახელეთ იქსი ერთი სიტყვით.

პასუხი: მეხი.

კომენტარი: ერთი ვერსიის თანახმად, სიკვდილმისჯილის თავს ზემოთ აღმართულ ხმალს მეხი დაეცა, რის შემდეგაც მოსამართლეები შეშინდნენ, მომხდარი ღვთის ნიშნად მიიღეს და სასიკვდილო განაჩენი გადასახლებით შეცვალეს. პ.ს. სიტყვა „დაცემა“ სიტყვაში ერთგვარ მინიშნებას წარმოადგენდა.

წყარო: http://dnpmag.com/2017/05/25/samye-vezuchie-lyudi-na-zemle/

ავტორი: პაველ კადოლი.

6. ერთი გერმანული რადიოსადგურის სლოგანი ქართულად ჟღერს როგორც: „ჩემი ცხოვრება, ჩემი მუსიკა, ჩემი რადიო“. ყურადღება, შეკითხვა: რომელ ქალაქში მაუწყებლობს აღნიშნული რადიო?

პასუხი: ფრანკფურტი (ფრანკფურტი მაინზე).

კომენტარი: გერმანულად სლოგანი ჟღერს როგორც „Mein Leben. Meine Musik. Mein Radio“ (მაინ ლებენ. მაინე მუსიკ. მაინ რადიო). რადიო მაუწყებლობს ქ. ფრანქფურტში მაინზე.

წყარო: <http://www.horizont.net/medien/nachrichten/-Main-FM-sendet-Wirtschaftsnachrichten-53015>

ავტორი: სტანისლავ მერემინსკი.

7. 80-იანი წლების ბოლოს მარგარეტ ტეტჩერის პოპულარობა დიდ ბრიტანეთში ძალიან დაბალი იყო. სპორტულმა ღონისძიებამ, რომელსაც ის 1988 წლის მაისში გლაზგოში დაესწრო, განსაკუთრებული უხეშობის გარეშე ჩაიარა, თუმცა ტეტჩერმა ასეულობით იქსი იხილა. ყურადღება, შეკითხვა: დაასახელეთ იქსი ორი სიტყვით.

პასუხი: წითელი ბარათი.

კომენტარი: მაისი საკლუბო ფეხბურთში ფინალების თვეა, ხოლო ტეტჩერი შოტლანდიის თასის ფინალს დაესწრო. მატჩმა მშვიდად ჩაიარა, გაძევებების გარეშე, მაგრამ ასეულობით გულშემატკივარმა „რკინის ლედისადმი“ თავისი დამოკიდებულება წითელი ბარათების ჩვენებით გამოხატა.

წყარო: 1. https://ru.wikipedia.org/wiki/Финал\_Кубка\_Шотландии\_по\_футболу\_1988

2. http://www.thecelticwiki.com/page/1988-05-14:+Celtc+2-1+Dundee+Utd,+Scottish+Cup+Final

ავტორი: პაველ სოლახიანი.

8. საფეხბურთო კლუბმა „კრისტალ პალასი“, ახალი მწვრთნელის დანიშნვის შესახებ საწვრთნელი ბაზის ირგვლივ შეკრებილ გულშემატკივრებს სასადილოდან ამოსული იქსის მეშვეობით ამცნო. სხვა, უფრო ცნობილ იქსთან ერთად იწყებენ ზარების რეკვასაც. ყურადღება, შეკითხვა: დაასახელეთ იქსი ორი სიტყვით.

პასუხი: თეთრი კვამლი.

კომენტარი: თეთრი კვამლით, ტრადიციულად, ვატიკანში საზოგადოებას ეცნობება ახალი პაპის არჩევის შესახებ.

წყარო: 1. https://twitter.com/CPFC/status/879231270978375685

2. http://www.nytimes.com/2013/03/13/science/vatican-reveals-recipes-for-conclave-smoke.html?ref=europe

3. https://www.standard.co.uk/sport/football/crystal-palace-news-club-calls-press-conference-to-confirm-new-manager-with-frank-de-boer-set-to-be-a3572846.html

ავტორი: დმიტრი იურიევი.

9. ქაშმირის რეგიონში დაძაბული ვითარებისას, ყველას, ვინც პაკისტანის დროშას საჯაროდ გამოფენდა, ინდოელი ჯარისკაცები სროლით ემუქრებოდნენ. ამის გამო, მოხერხებულმა ქაშმირელებმა პაკისტანის დროშა გამოსახეს იქსზე. იქსი გამოსახულია ცნობილი შოკოლადის ბრენდის შეფუთვაზე. ყურადღება, შეკითხვა: დაასახელეთ იქსი ერთი სიტყვით.

პასუხი: ძროხა.

კომენტარი: ქაშმირელების აზრით, ინდუსი ჯარისკაცები არ ესროდნენ მათთვის წმინდა ცხოველს. შოკოლადი „მილკა“ თავის პროდუქციაზე ძროხას გამოსახავს.

წყარო: 1. https://tribune.com.pk/story/1328812/waving-pakistani-flags-kashmir-will-dealt-stern-actions-india-army-chief/

2. http://newstodaypk.com/kashmiris-paint-pakistani-flag-on-cow-after-ban-on-flag/

3. http://www.brandreport.ru/milka/

ავტორი: დმიტრი ხმიროვი.

10. მახალლა - ეწოდება რაიონს მუსლიმურ ქალაქებში. მახალლას საზღვრებს, როგორც წესი, განსაზღვრავს იქსის მიღწევადობა (ანუ სადამდეც აღწევს იქსი, იქამდე არის მახალლა, შემდეგ იწყება ახალი მახალლა და ა.შ.). ყურადღება, შეკითხვა: დაასახელეთ იქსი.

პასუხი: მუეძინის ხმა.

ჩათვლა: მუეძინის ყვირილი, აზანი, აზანის ხმა და სინონიმური პასუხები (ჯანდაბას - მოლას ხმაც ითვლება).

წყარო: А.Сулейманов. Моя улица – моя махалля // https://inperspective.media/article/Моя-улица-моя-махалля/

ავტორი: ალექსანდრ მოსაგინი.

11. ზოგჯერ ხდება ისე, რომ დასაწყისში არსებული უმნიშვნელო ფაქტორი ექსპონენციურად იზრდება და გადამწყვეტ როლს თამაშობს. რეი კურცვაილი იხსნებს ცნობილ ლეგენდას და ამბობს, რომ ასეთ დროს ხდება იქსის მეორე ნახევარზე გადასვლა. ყურადღება, შეკითხვა: დაასახელეთ იქსი ორი სიტყვით.

პასუხი: საჭადრაკო დაფა / ჭადრაკის დაფა.

კომენტარი: ცნობილ ლეგენდაში მარცვლების შესახებ საჭადრაკო დაფაზე სწორედ ეს ხდება: თავიდან მარცვლები ძაან ცოტაა, მაგრამ მათი რაოდენობა იზრდება ხარისხობრივი ფუნქციის მსგავსად, პროგრესიით ძალიან მრავლდება და იქცევა რეალურ პრობლემად. რეი კურცვაილმა დაამკვიდრა ტერმინი - „ჭადრაკის დაფის მეორე ნახევარი“.

წყარო: https://ru.wikipedia.org/wiki/Задача\_о\_зёрнах\_на\_шахматной\_доске

ავტორი: მიშელ მატვეევი.

12. როდესაც 1819 წლის სექტემბერში, ჰანს ქრისტიან ანდერსენი კოპენჰაგენში ჩავიდა, იგი შეესწრო დანიის ისტორიაში უკანასკნელ იქსს. მოგვიანებით ანდერსენმა ეს ტრაგიკული მოვლენა აღწერა რომანში „უბრალოდ მევიოლინე“, ასევე, ზოგი მკვლევარის აზრით, იგივე ასახა ზღაპარში - „მახინჯი იხვის ჭუკი“. ყურადღება, შეკითხვა: დაასახელეთ იქსი ორი სიტყვით ან ერთი სიტყვით, რომელიც ინგლისურ ენაში რუსულიდან შევიდა.

პასუხი: ებრაელთა დარბევა/ პოგრომი.

კომენტარი: ამ წლის შემდეგ, დანიაში ებრაელთა რბევას ადგილი არ ჰქონია. სიტყვა „პოგრომი“ ინგლისურში რუსულიდან შევიდა და მას შემდეგ ებრაელთა წინააღმდეგ განხორციელებული ეთნიკური ჟლეტის ტერმინად დამკვიდრდა.

წყარო: 1. http://booknik.ru/today/facts/20-faktov-o-evreyah-danii/

2. http://www.liveinternet.ru/users/agoll/post360512232/

ავტორი: ვლადისლავ გოვერდოვსკი.

13. [დასარიგებელი მასალა:

O.W.C.A. ]

სუპერგმირების და საიდუმლო აგენტების შესახებ ამერიკულ კომიქსებში მნიშვნელოვან როლს თამაშობენ საიდუმლო ორგანიზაციები, როგორებიცაა, მაგალითად, "S.H.I.E.L.D.", ან "S.W.O.R.D."

აი, ერთ სერიალში კი, რომელიც მსგავსი ისტორიების პაროდირებას ახდენს, მოქმედებს ორგანიზაცია სახელწოდებით "O.W.C.A.". ყურადღება, შეკითხვა: დაწერეთ, გინდ ქართულად, გინდ - ორიგინალში, თუ როგორ იშიფრება ამ სახელწოდების მეორე ასო.

პასუხი: გარეშე/Without.

კომენტარი: სახელწოდება იშიფრება როგორც ორგანიზაცია მაგარი აბრევიატურის გარეშე (Organization Without a Cool Acronym).

წყარო: 1. https://ru.wikipedia.org/wiki/Щ.И.Т

2. http://ru.phineasandferb.wikia.com/wiki/ОБКА

ავტორი: სტანისლავ მერემინსკი.

14. ომის შემდგომი იაპონია განთქმული იყო თავისი სწრაფი ტექნოლოგიური განვითარებით. მათ ერთ-ერთმა პირველმა დაიწყეს იქსების განხორციელება. იქსში მოკლული პირველი პოლიტიკოსი 1960 წელს გახდა ინეძირო ასანუმა. ყურადღება, შეკითხვა: დაასახელეთ იქსი ორი ქართული ან ერთი ინგლისური სიტყვით.

პასუხი: პირდაპირი ეთერი/ Live.

კომენტარი: ტექნოლოგიურად განვითარებულმა იაპონიამ ადრე დაიწყო პირდაპირი ტრანსლაციების განხორციელება. ერთ-ერთი ასეთი პირდაპირი ეთერის დროს მოკლეს პოლიტიკოსი ასანუმა.

წყარო: <http://en.wikipedia.org/wiki/Inejiro_Asanuma>

ავტორი: სტანისლავ მერემინსკი.

15. ფინური ქალაქი ოულუ მდებარეობს ღრმაწყლოვანი მდინარის და ბალტიის ზღვის შესართავთან. ამ ქალაქში სამუშაოდ გადასულები, დამსაქმებლებს უყენებდნენ წინაპირობას, რომ გააკეთებდნენ ამას მაქსიმუმ კვირაში ორჯერ. ტოლკინის პერსონაჟი კი ოცნებობდა, გაეკეთებინა ეს დღეში სამჯერ. ყურადღება, შეკითხვა: რა სიტყვები შევცვალეთ ჩვენ სიტყვებით „ამის გაკეთება“.

პასუხი: თევზის ჭამა.

კომენტარი: ოულუში ძალიან ბევრი თევზია, მუშებს კი არ სურდათ ერთფეროვანი საკვები. როგორც ტოლკინის წიგნებიდან ცნობილია, გოლუმს ძლიერ უყვარდა თევზი.

წყარო: 1. ტურკანსარის მუზეუმში მიღებული ინფორმაცია.

2. Дж.Р.Р. Толкин. Властелин колец. http://flib.nwalkr.tk/b/199953/read

ავტორი: მაქსიმ დიაკონოვი.

16. შეიძლება ითქვას, რომ მან საკუთარი ახლობლების სიცოცხლე ჯოჯოხეთად აქცია, აიძულებდა რა ქალიშვილებს, მისთვის ხმამაღლა ეკითხათ ძველბერძნულ და ლათინურ ენებზე, რომლებიც მათ არ იცოდნენ. ყურადღება: შეკითხვა: დაასახელეთ მეჩვიდმეტე საუკუნეში მცხოვრები ამ ადამიანის სახელი და გვარი.

**პასუხი: ჯონ მილტონი.**

**კომენტარი:** დაბრმავების შემდეგ, „დაკარგული სამოთხის“ ავტორს არ შეეძლო კითხვა და თავის ქალიშვილებსაც სამოთხე დაუკარგა, აიძულებდა რა მისთვის ეკითხათ ძველბერძნულ და ლათინურ ენებზე.

**წყარო:** <http://diletant.media/well_a_day/40364925/>

**ავტორი:** იური კოზმინი.

17. 70-იანი წლების ერთი თეატრალური წარმოდგენის აღწერისას, იური პოლიაკოვი აღნიშნავს, რომ ის სცენის თავზე დაქროდა და აღაფრთოვანებდა მაყურებელს შიშველი ანტისაბჭოურობით. ყურადღება, შეკითხვა: დაასახელეთ მისი სახელი.

**პასუხი: მარგარიტა.**

**კომენტარი:** თეატრმა ტაგანკაზე პირველად დადგა სპექტაკლი „ოსტატი და მარგარიტა“. საუბარია ცნობილ სცენაზე, რომელშიც მარგარიტა გაფრინდა მეჯლისზე.

**წყარო:** Ю. Поляков. Грибной царь.

<http://img0.liveinternet.ru/images/attach/b/3/3616/3616414_Gribnoy_car_Polyakov.txt>

**ავტორი:** იური კოზმინი.

18. ყურადღება, სიტყვებით „ამის გაკეთება“ შეცვლილია ორი სიტყვა:  
მერეჟკოვსკის რომანში, დეკაბრისტი ლუნინი აღიარებს, რომ ამას აკეთებს ფრანგულად. 1944 წლის ნახატზე გამოსახული ქალი, სავარაუდოდ, ამას აკეთებდა რუსულად, ან ესპანურად. ყურადღება, შეკითხვა: დაასახელეთ ამ ნახატის ავტორი.

პასუხი: სალვადორ დალი.

კომენტარი: დეკაბრისტები რუსეთის ევროპეიზაციას ესწრაფოდნენ, რისი ერთ-ერთი მარკერიც ფრანგულად საუბარი იყო. სალვადორ დალიმ ტილოზე „ბროწეულის გარშემო ფუტკრის გაფრენით გამოწვეული სიზმარი, გამოღვიძებამდე ერთი წამით ადრე“ გამოსახა მისივე მეუღლე გალა (ნამდვილი სახელი - ელენა დიაკონოვა), რომელიც რუსულად და ესპანურად საუბრობდა.

წყარო: 1. Д.С. Мережковский. Александр первый.

http://az.lib.ru/m/merezhkowskij\_d\_s/text\_0240.shtml

2.https://ru.wikipedia.org/wiki/Сон,\_вызванный\_полётом\_пчелы\_вокруг\_граната,\_за\_секунду\_до\_пробуждения

ავტორი: ლეონიდ გელფანდი.

19. ყურადღება, იქსით შეცვლილია ერთი სიტყვა:

ახლო აღმოსავლეთისთვის, ცნობილმა ბრენდმა ლოგოტიპი შეცვალა, ვინაიდან იქსის გამოსახვა კულტურულად მიუღებლად ითვლება. აი, სხვა იქსი ვანდალებმა ერთხელ მუსლიმურ ჰიჯაბშიც კი გამოაწყვეს. ყურადღება, შეკითხვა: რომელ ევროპულ დედაქალაქში ხდებოდა აღნიშნული? სად გამოაწყვეს ჰიჯაბში სხვა იქსი?

პასუხი: კოპენჰაგენში.

კომენტარი: იქსი ქალთევზაა. როგორც ცნობილია, ისლამში აკრძალულია ცოცხალი არსებების გამოსახვა, ამიტომ „სთარბაქსის“ ქსელის კაფეების ლოგოტიპი ახლო აღმოსავლეთში შეცვალეს. კოპენჰაგენში არსებული ცნობილი ქალთევზას ძეგლი ხშირად გამხდარა ვანდალიზმის მსხვერპლი, მათ შორის, ტანსაცმლის ჩაცმითაც.

წყარო: 1. http://www.cafe-future.ru/archive/1254

2. https://ru.wikipedia.org/wiki/Русалочка\_(статуя)

ავტორი: ალექსანდრ ევტუშკოვი.

20. ისინი, ვინც საუდის არაბეთისგან მიიღებენ სასურველ ქვოტას და მოკლე დროში საჭირო თანხის დაგროვებას ვერ ასწრებენ, ხშირად მიმართავენ ჰეჯ-ფონდებს. წინა წინადადებაში ჩვენ ოდნავ შევცვალეთ ერთი სიტყვა. ყურადღება, შეკითხვა: დაწერეთ აღნიშნული სიტყვა საწყის ფორმაში.

პასუხი: ჰაჯ-ფონდი.

ჩათვლა: ჰაჯი.

კომენტარი: საუდის არაბეთი ჰაჯზე ყოველ წელს ეპატიჟება კონკრეტული რაოდენობის ადამიანს. იღბლიან მუსლიმებს, რომელთაც რიგი მოუწია, ჰაჯ-ფონდის მეშვეობით შეუძლიათ სალოცავად წასასვლელად საჭირო თანხის მიღება.

წყარო: // kazanfirst.ru/opinion/161416.

ავტორი: ალექსანდრ მოსაგინი.

21. დუპლეტი:

ა) მე-16 საუკუნეში ჰოლანდიელები ყველაფერზე წამსვლელები იყვნენ, რათა ესპანეთისგან დამოუკიდებლობა მიეღოთ. ამაზე მეტყველებს იმ დროის ერთი ჰოლანდიური მედალიც. ყურადღება, შეკითხვა: გამოსახეთ, თუ რისი ფორმა ჰქონდა ამ მედალს.

ბ) ერთხელ, ცბიერი სულთანი ბეიბარსი ცდილობდა კვიპროსის დაპყრობას, მაგრამ წარუმატებლობა განიცადა. მუსულმანი ჟამთააღმწერები მიიჩნევდნენ, რომ ბეიბარსმა წააგო, ვინაიდან გააკეთა ეს თავის ხომალდებზე. ყურადღება, შეკითხვა: გააკეთეთ ეს თქვენც პასუხის ფურცლებზე.

პასუხი: ა) ნახევარმთვარე; ბ) ჯვარი (უნდა გამოგესახათ ჯვარი).

კომენტარი: ა) ჰოლანდიელები პროტესტანტები იყვნენ და თვლიდნენ, რომ „სჯობს თურქები, ვიდრე პაპისტები“. რაღაც პერიოდი გეზებს (ჰოლანდიელი ამბოხებულები) შორის დადიოდა ხმები, რომ თურქეთის სულთანი მათ სამხედრო დახმარებას აღმოუჩენდა. ბ) მამლუქმა სულთანმა ბეიბარსმა თავისი ხომალდები ქრისტიანულად შენიღბა, მაგრამ ეს არ დაეხმარა მას კვიპროსის დაპყრობაში. შუა საუკუნეების მუსლიმი ისტორიკოსები თვლიდნენ, რომ კარგი საქმე ქრისტიანული ჯვრის გამოსახულებით მაინც არ გამოვიდოდა.

წყარო: 1. К. Хилленбранд. Крестовые походы. Взгляд с Востока. Мусульманская перспектива. – М.-СПб: Диля, 2008. – С. 299.

2. С. Ходнев. Протестантизм по-турецки. Почему польский кальвинизм, женевские псалмы и оттоманская музыка – вполне естественное сочетание // https://www.kommersant.ru/doc/3293498

ავტორი: ტიმოფეი ბოკოვი.

22. მეცნიერები თვლიან, რომ ციყვების ზოგი სახეობა უმნიშვნელოვანეს როლს თამაშობს ტყეების აღდგენაში, რადგან მათ აქვთ იქსი. ყურადღება, შეკითხვა: დაასახელეთ იქსი ორი სიტყვით, თუ ის რა? სად? როდის? თამაშში ნამდვილად არ წაგადგებათ.

პასუხი: ცუდი მეხსიერება.

კომენტარი: რუხი ციყვები მალავენ მარაგებს - თხილს და თესლს - მიწაში, მაგრამ ხშირად ავიწყდებათ, თუ სად. მეცნიერთა შეფასებით, მათი ამ თვისების გამო დედამიწაზე იზრდება მილიონობით ხე.

წყარო: // http://www.nat-geo.ru/fact/36754-belki-i-ikh-tayniki/

ავტორი: ტიმოფეი ბოკოვი.

23. ფილმში „ორასი წლის ადამიანი“, რობოტი ენდრიუ, დაასკვნის რომ მას აქვს სული, ამიტომ ადამიანად ქცევას გადაწყვეტს და დაიწყებს საკუთარი სხეულის განახლებას. სხეულის მოდერნიზაციაზე მუშაობის პროცესში ჟღერს სიმღერა 1939 წლის ფილმიდან. ყურადღება, შეკითხვა: დაასახელეთ ეს ფილმი.

**პასუხი: ოზის ქვეყნის ჯადოქარი.**

**კომენტარი:** ენდრიუ იწყებს ბიოსინთეტიკური შინაგანი ორგანოების წარმოებას და საკუთარ სხეულში მათ ჩამონტაჟებას. ასე, მეტალისგან შექმნილი რობოტი მიიღებს გულს, რა დროსაც ჟღერს რკინის შეშისმჭრელის სიმღერა 1939 წლის ფილმიდან.

**წყარო:** 1. მ/ფ „ორასი წლის ადამიანი“, რეჟ.: კ. კოლამბუსი.

2. http://www.metrolyrics.com/if-i-only-had-a-brainheartnerve-lyrics-wizard-of-oz.html

**ავტორი:** პაველ კადოლი.

24. [დასარიგებელი მასალა:

2001 წლის ზაფხულში რუსეთი 9 დღის განმავლობაში თვალს ადევნევდა 1895-ს.

უკანა გზის მანძილზე მან მხოლოდ ორჯერ დატოვა თავისი 1934. ]

თქვენს წინაშეა ფრაზები ლეონიდ პარფიონოვის სიუჟეტიდან რუსეთში კიმ ჩენ ირის ვიზიტის შესახებ. თითოეულ მათგანში ჩვენ შეცვალეთ ორ-ორი სიტყვა რიცხვებით (ანუ რიცხვით 1895 შევცვალეთ ორი სიტყვა და რიცხვით 1934 - ისევ ორი). ყურადღება, შეკითხვა: რა სიტყვები შევცვალეთ რიცხვებით 1895 და 1934?

**პასუხი: „მატარებლის შემოსვლას“ და „აღმოსავლეთის ექსპრესი“.**

**კომენტარი:** ფხენიანიდან - მოსკოვამდე კიმი 9 დღის მანძილზე გადაადგილდებოდა, ხოლო უკანა გზაზე მხოლოდ ორჯერ დატოვა მატარებელი. 1895 წელს ძმებმა ლუმიერებმა გადაიღეს „მატარებლის შემოსვლა ლა სიოტას სადგურზე“, ხოლო 1934 წელს გამოვიდა აგათა ქრისტის რომანი „მკვლელობა აღმოსავლეთ ექსპრესში“. ცვლილებები სწორედ ამ ფაქტებზე იყო დაფუძნებული.

**წყარო:** 1. https://ru.wikipedia.org/wiki/Прибытие\_поезда\_на\_вокзал\_Ла-Сьота

2. https://ru.wikipedia.org/wiki/Восточный\_экспресс

3. Намедни. Наша эра. Серия 41. 2001 год.

**ავტორი:** პაველ კადოლი.